Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
27 ม.ค. 2559

SET ฟื้นตัวแกร่ง ลุ้นยืนเหนือ 1,280 จุด ไปที่ 1,300-1,320 จุด…หุ้นใหญ่นำตลาด
ดัชนี SET อยู่ที่ 1,281.51 จุด +13.44 จุด +1.06% ปริมาณซื้อขาย 18,680  ลบ.
แนวรับ :  1,274 / 1,265  แนวต้าน : 1,285 / 1,300
 
สรุปทิศทางและแนวโน้มตลาด
แม้ตลาดหุ้นจีนปรับลดลงต่อ แต่การฟื้นตัวตลาดหุ้น Dow Jones และน้ำมันหนุน SET ปรับสูงขึ้น: แม้ความกังวลต่อกระแสเงินไหลออกจากตลาดหุ้นจีนกดดัน ตลาดหุ้น Shanghai ปรับลดลงต่อเนื่องกว่า 3% เช้านี้ แต่การปรับสูงขึ้นของราคาน้ำมัน และดัชนีหุ้น Dow Jones ยังเป็นปัจจัยหนุน SET ฟื้นตัวทดสอบแนวต้าน 1,280 จุด ตั้งแต่เปิดตลาด
…หุ้นใหญ่ Valuation ถูกยังเป็นทางเลือกที่ดีในการลงทุนช่วงนี้: แม้การปรับลดลงของตลาดหุ้นจีนอาจทำให้ตลาดหุ้นโลก “ผันผวน” ระยะสั้น อย่างไรก็ตามค่าเงินหยวนที่มีเสถียรภาพมากขึ้น และโอกาสที่ Fed จะชะลอการขึ้นดอกเบี้ยในปีนี้
คาดว่าจะเป็นปัจัยหนุนการฟื้นตัวของ SET ระยะสัปดาห์ โดยเรายังเลือกกลุ่มหุ้นที่มี Valuation ถูก เมื่อเทียบกับช่วงวิกฤติปี 2008 และกลุ่มหุ้นที่ให้ผลตอบแทนจากเงินปันผลสูง เป็นหุ้นแนะนำช่วงนี้ ได้แก่ PTT SCB INTUCH KTB SIRI และ PS
เร่งลงทุนโครงสร้างพื้นฐาน หนุนการ Rebound กลุ่มรับเหมาฯ และวัสดุก่อสร้าง : การเร่งลงทุนโครงสร้างพื้นฐานของรัฐบาล โดยคาดว่าจะเซ็นสัญญาก่อสร้างได้ไม่ต่ำกว่า 9 แสนล้านบาทในปีนี้ ไม่ว่าจะเป็นรถไฟรางคู่ รถไฟฟ้า มอเตอร์เวย์ และการขยายสนามบินสุวรรณภูมิ
ทั้งนี้ เป็นปัจจัยหนุนการปรับสูงขึ้นของกลุ่มรับเหมาฯ และวัสดุก่อสร้าง แนะนำ “ซื้อ” STEC UNIQ (ลุ้นกลับไปยืนเหนือแนวต้าน 200 วันที่ 18.4 บาท จะมีแนวต้านถัดไปที่ 19.50 บาท) และ “เก็งกำไร” TPIPL (แนวต้าน 2.22 บาท ผ่านไปได้มีเป้าหมายถัดไปที่ 2.34 บาท) และ ITD (ยืนเหนือเส้นค่าเฉลี่ย 1 เดือน มีเป้าหมายการ Rebound ที่ 7.45-7.55 บาท)
 
หุ้นที่น่าสนใจทางเทคนิค
TKN “ซื้อ” ราคาหุ้นแกว่งยกฐานสูงขึ้นรอทะลุกรอบสามเหลี่ยม Ascending  พร้อมสัญญาณ Golden Cross จากเส้นค่าเฉลี่ย 7-14-21 วันสนับสนุนแนวโน้ม กำลังทดสอบแนวต้าน All Time High ที่ 9.80 บาท ผ่านได้มีแนวต้านถัดไปตามกรอบที่ 10.40 บาท
PTG “ซื้อ” ราคาหุ้นแกว่งตัวยกฐานสูงขึ้นกลับมายืนเหนือเส้นค่าเฉลี่ย 3 เดือน พร้อมปริมาณการซื้อขายเริ่มสูงขึ้น สอดคล้องกับเครื่องมือ MACD เป็นบวกต่อเนื่อง เป็นจังหวะซื้อเก็งกำไร มีแนวต้านแรกที่ 14.30 บาท และเป้าหมายถัดไปที่ 14.70 บาท
SAMTEL “ซื้อ” ราคาหุ้นเริ่มฟื้นตัวขึ้นทะลุกรอบการพักฐานรูปแบบ Bullish Flag พร้อมปริมาณการซื้อขายเริ่มกลับมาสูงขึ้น สอดคล้องกับเครื่องมือ DI+ ชี้ตัด ADX ขึ้น เป็นจังหวะซื้อเก็งกำไร มีแนวต้านแรกที่ 16.70 บาท และแนวต้านถัดไปที่ 17.20 บาท